Na osnovu člana 244 Zakona o planiranju prostora i izgradnji objekata („Sl.list CG“, broj 64/17, 44/18, 63/18, 11/19, 82/20, 86/22 i 04/23), člana 16 Zakona o uređenju prostora i izgradnji objekata („Sl. list CG”, br. 51/08, 40/10, 34/11, 40/11, 47/11, 35/13, 39/13 i 33/14), člana 38 stav 1 tačka 6 Zakona o lokalnoj samoupravi („Sl. list CG”, br.02/18, 34/19, 38/20,50/22 i 84/22) i člana 53 stav 1 tačka 6 Statuta Opštine Tuzi („Sl. list CG-opštinski propisi”, br. 24/19, 05/20, 51/22 i 55/22), Skupština opštine Tuzi, na sjednici održanoj 05.04.2024. godine, donosi

**PROGRAM UREĐENJA PROSTORA**

**OPŠTINE TUZI ZA 2024. godinu**

1. **UVODNE NAPOMENE**

Zakon o planiranju prostora i izgradnji objekata („Sl.list CG“, broj 64/17, 44/18 , 63/18, 11/19 i 82/20) stupio je na snagu dana 14.10.2017. godine. Odredbom člana 244 navedenog Zakona ostao je da važi član 16 Zakona o uređenju prostora i izgradnji objekata („Sl. list CG“, br. 51/08, 40/10, 34/11, 40/11, 47/1, 35/13, 39/13 i 33/14), koji će se primjenjivati do donošenja Plana generalne regulacije Crne Gore.

Navedenim članom 16 propisano je da Skupština lokalne samouprave donosi jednogodišnji program uređenja prostora. Zakon dalje propisuje da se Program donosi na osnovu Izvještaja o stanju uređenja prostora iz prethodne godine i treba da sadrži:

* procjenu potrebe izrade novih planskih dokumenata,
* procjenu potrebe izrade izmjena i dopuna postojećih planskih dokumenata i
* mjere od značaja za izradu i donošenje planskih dokumenata.

Zakon propisuje da se Programom takođe utvrđuje:

* dinamika uređenja prostora,
* izvori finansiranja,
* rokovi uređenja,
* operativne mjere za sprovođenje planskog dokumenta,
* mjere za komunalno opremanje građevinskog zemljišta, i
* druge mjere za sprovođenje politike uređenja prostora.

1. **UREĐENJE PROSTORA**

Uređivanjem prostora smatra se praćenje stanja u prostoru, utvrđivanje namjene, uslova i načina korišćenja prostora kroz izradu i donošenje planskih dokumenata, kao i sprovođenje planskih dokumenata, odnosno praćenje njihovog ostvarivanja.

Takođe, uređenje prostora obuhvata i uređivanje građevinskog zemljišta, što shodno članu 58 Zakona o planiranju prostora i izgradnji objekata, podrazumijeva pripremu građevinskog zemljišta za komunalno opremanje i komunalno opremanje, a odredbama člana 59 i 60 Zakona je decidno utvrđeno što podrazumijeva pripremu građevinskog zemljišta za komunalno opremanje i komunalno opremanje.

Ovaj Program je sačinjen na osnovu Izvještaja o stanju uređenja prostora opštine Tuzi za prethodnu godinu koji je, u sastavu Izvještaja o stanju uređenja prostora Crne Gore, a shodno članu 14 Zakona o planiranju prostora i izgradnji objekata, usvojen na sjednici Vlade Crne Gore i objavljen u “Sl.list CG” br. 64/17, 44/18, 63/18. Izvještaj takođe biće objavljen na sajtu Ministarstva održivog razvoja i turizma.

Vezano za izradu prostorno planske dokumentacije potrebno je napomenuti da je novi Zakon o planiranju prostora i izgradnji objekata („Sl.list CG“, broj 64/17, 44/18, 63/18, 11/19 i 82/20) članom 21 utvrdio da se nova planska dokumentacija donosi i sprovodi od strane Ministarstva održivog razvoja i turizma, odnosno:

„Poslove na izradi i donošenju planskog dokumenta vrši Ministarstvo.

Poslovima iz stava 1 ovog člana, smatraju se, naročito: priprema odluke o izradi planskog dokumenta i programskog zadatka, obezbjeđenje baznih studija, podloga i ostale dokumentacije potrebne za izradu planskog dokumenta, pribavljanje smjernica i uslova u skladu sa zakonom kojim se uređuje zaštita prirode, organizacija izrade planskog dokumenta, priprema koncepta planskog dokumenta, sprovođenje postupka prethodnog učešća javnosti, izrada planskog dokumenta, sprovođenje javne rasprave, priprema odluke donošenju planskog dokumenta, drugi poslovi u vezi izrade i donošenja planskog dokumenta”.

Dinamika uređenja prostora, što se tiče planske dokumentacije opštine Tuzi, će zavisiti od Ministarstva održivog razvoja i turizma, s obzirom na navedenu činjenicu da ovo Ministarstvo donosi i sprovodi novu plansku dokumentaciju.

Napominjemo da će se nastaviti sa aktivnostima na izradi i donošenju projektnih dokumenata i

izvođenju radova čija je izrada u toku.

Takođe napominjemo da izvršni organ lokalne samouprave može ukoliko se ocijeni da je potrebno, u okviru ovog Programa, izvršiti njegove izmjene i dopune ili izmijeniti navedene prioritete uz obavještavanje Skupštine Opštine Tuzi.

Izvori finansiranja, odnosno finansijska sredstva potrebna za realizaciju Programa uređenja prostora opštine Tuzi za 2024. godinu obezbijediće se iz Budžeta opštine Tuzi, donacija, sredstava javnih preduzeća, resornih ministarstava, odnosno Vlade Crne Gore, sredstava zainteresovanih korisnika prostora, sredstava ostvarenih od naknada za komunalno opremanje građevinskog zemljišta i drugih izvora.

1. **UREĐIVANJE GRAĐEVINSKOG ZEMLJIŠTA**

Uređivanje građevinskog zemljišta obezbjeđuje jedinica lokalne samouprave.

U poglavlju II ovog Programa je napomenuto da, shodno članu 58 stav 7 Zakona o planiranju prostora i izgradnji objekata, uređivanje građevinskog zemljišta, obuhvata pripremu građevinskog zemljišta za komunalno opremanje i komunalno opremanje.

Shodno članu 59 Zakona, priprema građevinskog zemljišta za komunalno opremanje obuhvata

naročito:

1. rješavanje imovinsko-pravnih odnosa, izradu tehničke i druge dokumentacije,
2. preduzimanje mjera zaštite kulturnog dobra i zaštite spomenika prirode koji bi mogli biti ugroženi radovima na pripremi zemljišta,
3. rušenje postojećih objekata i uređaja i uklanjanje materijala, premještanje postojećih nadzemnih i podzemnih instalacija, kao i preduzimanje mjera za zaštitu postojeće infrastrukture koja bi mogla biti ugrožena radovima na pripremi zemljišta.

Shodno članu 60 Zakona, komunalno opremanje građevinskog zemljišta obuhvata građenje objekata i uređaja komunalne infrastrukture i to:

1. pristupnih puteva i ulica u naselju, javne rasvjete, objekata i uređaja za javno vodosnabdjevanje i upravljanje komunalnim otpadnim i atmosferskim vodama, do priključka na parcelu uključujući i priključak,
2. nadvožnjaka, podvožnjaka, mostova, pješačkih prolaza, pločnika, trgova, skverova i javnih parkirališta u naselju,
3. javnih zelenih površina u naselju, blokovskog zelenila na javnim površinama, terena za rekreaciju, dječijih igrališta, parkova, pješačkih staza i travnjaka, biciklističkih staza,
4. objekata za odlaganje i obradu komunalnog i građevinskog neopasnog otpada,
5. skloništa za zbrinjavanje napuštenih i izgubljenih životinja,
6. javnih toaleta,
7. drugih komunalnih objekata i instalacija utvrđenih zakonom i propisom jedinice lokalne samouprave kojim se uređuju komunalne djelatnosti, a obuhvataju komunalne djelatnosti zajedničke komunalne potrošnje i
8. priključaka komunalnih instalacija čija funkcija može biti od značaja u uslovima nastanka vanredne situacije ili elementarnih nepogoda.
9. **IZVORI FINANSIRANJA**

Izvori finansiranja, odnosno finansijska sredstva potrebna za realizaciju Programa uređenja prostora opštine Tuzi za 2024. godinu sa Programom urbane sanacije obezbijediće se iz:

-budžeta Opštine Tuzi,

-budžeta države, odnosno Vlade Crne Gore,

-sredstava javnih preduzeća

-sredstava zainteresovanih korisnika prostora,

-sredstava ostvarenih od naknade za komunalno opremanje građevinskog zemljišta,

-sredstava ostvarenih od naknade za urbanu sanaciju,

-donacija i drugih izvora.

1. **PLANIRANE INVESTICIJE**

U nastavku navodimo planirane investicije i aktivnosti za 2024. godinu.

1. **Izrada tehničke dokumentacije (projekti)**

* Izmjena GP rekonstrukcije dijela puta Podgorica-Tuzi, od mosta na cijevni do skretanja za Šipčanik .........................................................................................................................................8500.00€
* Revizija GP rekonstrukcije dijela puta Podgorica-Tuzi, od mosta na cijevni do skretanja za Šipčanik .........................................................................................................................................4719.00€
* Izmjena GP rekonstrukcije Ržaničkog mosta na rijeci cijevni, na trasi regionalnog puta Podgorica-Tuzi ............................................................................................................................9000.00€
* Revizija GP rekonstrukcije Ržaničkog mosta na rijeci cijevni, na trasi regionalnog puta Podgorica-Tuzi ...........................................................................................................................3630.00 €
* Izmjena GP regulacije korita rijeke Rujele, od miljeških izvora do Vuksanlekića sa izgradnjom pješačke staze................................................................................................................................9000.00€
* Revizija GP regulacije korita rijeke Rujele, od miljeških izvora do Vuksanlekića sa izgradnjom pješačke staze................................................................................................................................3700.00€
* Izrada GP rekonstrukcije puta Tuzi – Mataguži u dužini od cca 4900m.............................49000.00€
* Revizija GP rekonstrukcije puta Tuzi – Mataguži u dužini od cca 4900m............................6000.00€
* Izrada GP rekonstrukcije puta Tuzi – Hoti u dužini od cca 2200m.....................................22000.00€
* Revizija GP rekonstrukcije puta Tuzi – Hoti u dužini od cca 2200m....................................4000.00€
* Izrada GP za izgradnju lokalnog objekta od opšteg interesa – pijace.......................................35000€
* Revizija GP za izgradnju lokalnog objekta od opšteg interesa – pijace....................................10000€
* Izrada GP za izgradnju lokalnog objekta – sportski centar sa pratećim sadržajima................84000€
* Revizija GP za izgradnju lokalnog objekta – sportski centar sa pratećim sadržajima.............20000€
* Izmjena GP rekonstrukcije raskrsnice Božaj – Golubovci u Tuzima u zahvatu Pup-a Pg.7600.00€
* Revizija GP rekonstrukcije raskrsnice Božaj – Golubovci u Tuzima u zahvatu Pup-a Pg..3509.00€
* Izrada GP rekonstrukcije dijela puta Tuzi – Božaj, od poljoprivredne apoteke do skretanja za sukuruć u dužini od cca 1700m...............................................................................................17000.00 €
* Revizija GP rekonstrukcije dijela puta Tuzi – Božaj, od poljoprivredne apoteke do skretanja za sukuruć u dužini od cca 1700m.................................................................................................6000.00 €
* Izrada GP rekonstrukcije puta od gimnazije do lokalnog puta Dušići – Vuksanljekaj u dužini od cca (2200m)................................................................................................................................22000.00 €
* Revizija GP rekonstrukcije puta od gimnazije do lokalnog puta Dušići – Vuksanljekaj u dužini od cca (2200m).............................................................................................................................4000.00 €
* Izrada GP rekonstrukcije puta pored Plantaža Dušići – Vuksanljekaj u dužini od (1700 m)................................................................................................................................................17000.00 €
* Revizija GP rekonstrukcije puta pored Plantaža Dušići – Vuksanljekaj u dužini od (1700 m)...................................................................................................................................................3500.00€

**UKUPNO:349,158.00€**

**KAPITALNI IZDACI**

1. **Izdaci za lokalnu infrastrukturu**

* Izrada elaborata ..........................................................................................................................6.000,00€
* Usluge stručnog nadzora ...........................................................................................................6.000,00€

**UKUPNO:12.000,00**€

1. **Izdaci za glavne gradske ulice i uredjenje (izgradnja i rekonstrukcija prema projektnoj dokumentaciji)**

* Rekonstrukcija raskrsnice Božaj – Golubovci u Tuzima u zahvatu PUP -a Podgorica.................................................................................................................................364.900,00€
* Rekonstrukcija puta Tuzi-Hoti..............................................................................................356,000.89€
* Rekonstrukcija dijela puta Podgorica – Tuzi, od mosta na Cijevni do skretanja za Šipčanik................................................................................................................................... 449,450.00€
* Izgradnja veze puteva Dinoša-Cijevna Zatrijebačka i Bulevara Podgorica-Tuzi ……588,290.00€
* Rekonstrukcija puta Dinoša – Cijevna Zatrijebačka ............................................................38,359.00€
* Regulacija korita rijeke Rujele, od Miljeških izvora do Vuksanlekića sa izgradnjom pješačke staze ...................................................................................................................................................445,000.00€

**UKUPNO:2.241.999,89**

1. **Izdaci za građevinske objekte**

* Kupovina objekta za potrebe organa opštine Tuzi.............................................................600,000.00€
* Rekonstrukcija Ržaničkog mosta u Tuzima.............................................................................8,900.00€
* Rekonstrukcija pijace u Tuzima ...........................................................................................133,500.00€
* Izgradnja sportsko-rekreativne zone Tuzi...........................................................................195,800.00€
* Objekti obrazovanja - Osnovna škola u Karabuškom polju, Tuzi ........................................8901,78€

**UKUPNO:947.107,78 €**

1. **Izdaci za komunalno opremanje građevinskog zemljišta**

* Opremanje lokacija u zahvatu LSL "Tuzi - zona 19" ; DUP "Karabuško Polje" ; LSL "Pijaca"; DUP "Šipčanička Gora 1"; PUP glavni grad Podgorica ................................................ 100,000.00 €

**UKUPNO: 100.000,00€**

1. **Izdaci za otkup zemljišta**

* Otkup zemljišta u zahvatu LSL "Tuzi - zona 19" ; DUP "Karabuško Polje" ; LSL "Pijaca"; DUP "Šipčanička Gora 1"; PUP glavni grad Podgorica ............................................................. 400.000,00€

**UKUPNO: 400.000,00€**

1. **Investiciono održavanje**

Redovno i investiciono održavanje lokalnih puteva; asfaltiranje i modernizaciju opštinskih i nekategorisanih puteva; održavanje i zaštitu puteva u svim MZ; rekonstrukciju objekata za potrebe MZ; održavanje, uređivanje i zaštitu zelenih i javnih površina; izvođenje radova na javnim površinama; izgradnju i rekonstrukciju javne rasvjete; održavanje javne rasvjete; održavanje parkova; rekonstrukcija sportskih poligona; aktivnosti na putnoj mreži sa ciljem da se očuva i poboljša stanje puteva; postavljanje horizontalne i vertikalne signalizacije; nabavku i ugradnju komunalnog mobilijara; nabavku i postavljanje ležećih policajaca i druge slične radove i aktivnosti u svim MZ na području opštine Tuzi, probijanje i nasipanje puteva, tamponiranje lokalnih puteva, radovi na uređenju objekata zgrade opštine i kancelarija, usluge čišćenja snijega i postavljanje zaštitne ograde .......................................................................355.789,16€

**UKUPNO: 355.789,16** €

1. **Transferi za projekte (IPA, LEC, ADRIA, PAST4Future)**

* Očuvanje životne sredine i energetska efikasnost .............................................................855,000.00.€

**UKUPNO: 855,000.00€:**

**SVE UKUPNO(1+2+1+2+3+4+5+6+7):5.261.054.83**

1. **PROGRAM URBANE SANACIJE**

Pobrojane stavke iz Programa uređenja prostora odnose se i na Program urbane sanacije iz člana 169 Zakona o planiranju prostora i izgradnji objekata ("Službeni list Crne Gore", br. 64/17, 44/18, 63/18, 11/19, 82/20, 86/22 i 04/23 )

1. **PRELAZNE I ZAVRŠNE ODREDBE**

Ovaj Program stupa na snagu osmog dana od dana objavljivanja u „Službenom listu Crne Gore -

opštinski propisi “.

Broj: 02-016/24-2217/1

Tuzi, 05.04.2024. godine

**SKUPŠTINA OPŠTINE TUZI**

**PREDSJEDNIK,**

**Fadil Kajoshaj**